Uch opa-singil
Uch opa-singil (ruscha: Три сестры; Tri sestri) – rus yozuvchisi A. P. Chexovning 1900-yilda yozilgan, 4 qismdan iborat pyesasi. Ilk marotaba 1901-yil Russkaya misl jurnalining 2-sonida nashr etilgan. Soʻngra oʻsha yili A. F. Marks nashriyoti tomonidan alohida nashr sifatida chop etildi. Moskva badiiy teatrining buyurtmasi asosida yozilgan asar ilk bor 1901-yil 31-yanvarda keng ommaga eʼtiboriga taqdim etiladi. Ushbu asar nafaqat Rossiya, balki xorijda ham yuz yildan oshiq davr mobaynida teatr sahnalarida namoyish etib kelindi. 20-asr Vl. Nemirovich-Danchenko, Georgiy Tovstonogov, Oleg Efremov, Yuriy Lyubimov, Lorens Olivye, Ervin Akser kabi taniqli rejissyorlar ushbu spektaklni sahnalashtirdi hamda ularning har biri Chexov ijodiga zamonaviy davrga mos keladigan oʻziga xos yangi gʻoya va talqinlarni qoʻshdilar.